### Beslutningstema

Godkendelse af forhøjelse af kassekredit jf. Brøns Kraftvarmeværks vedtægter § 9 stk 5.

### Historik

Kommunalbestyrelsen godkendte den 26. januar 2022, at Brøns Kraftvarmevarmeværk etablerede en kreditfacilitet på 600.000 kr.

### Sagsfremstilling

Brøns Kraftvarme har søgt om, at Tønder Kommune godkender, at kassekreditten ved Bredebro Sparekasse øges fra 600.000 til 1.500.000 kr.

Baggrunden for at øge størrelsen af kassekreditten er med baggrund i, at bestyrelsen har besluttet at opbygge et lager af flis, således at problemer med at få leveret flis i den nødvendige mængde og rigtige kvalitet kan undgås.

Lageret skal sikre værkets kunder forsyningssikkerhed til den billigste pris.

Der er ikke tale om nogen garantistillelse fra kommunens side. Der er alene tale om en godkendelse af at forøge kreditrammen, som kræves godkendt i forhold til Værkets vedtægter. Baggrunden for at have en kreditramme skal søges i reglerne om, at forsyningsselskaber skal hvile i sig selv og ikke må spare op. Da udgifter typisk ikke afholdes helt i samme takt som indtægterne, er det nødvendigt med en beskeden kreditramme.

### Fagchefen for Økonomi og Løn indstiller,

at det godkendes, at kreditrammen forøges fra 600.000 kr. til 1.500.000 kr., og

at indstillingen videresendes til Kommunalbestyrelsen.

Beslutning fra Økonomiudvalget, 19. januar 2023, pkt. 7:
Indstillingen anbefales.

### Beslutning

Indstillingen godkendt.